kardosdrur/scandi-wiki huggingface dataset:
Høgsfjorden

Høgsfjord er en fjord i Rogaland fylke i Norge. Fjorden går gennem Sandnes, Forsand og Gjesdal kommuner og ender i Dirdal. Fjorden har sidefjordene Frafjord og Lysefjorden (ender i Lysebotn).

Høgsfjord er også navnet på et tidligere formandskabsdistrikt, som bestod af Høle og Forsand. 1. januar 1871 blev Forsand til et selvstændigt formandskabsdistrikt/kommune, og Høgsfjord skiftede navn til Høle formannskapsdistrikt. 

Dirdal ligger i krydsningspunktet med fjorden ind til Frafjord. Længere mod vest ligger på den nordlige side Helle, som tidligere var et naturligt mål for handelsture på fjorden. I Espedalen, som Helle ligger i, er der nu udvinding af sand. Denne bliver fragtet ned til Helle, hvorfra det kan transporteres med båd. Efter Helle ligger Husafjellet, som skiller Rossavik fra Helle. Videre på den nordlige side kommer fjeldet Uburen, før man er når til kommunecenteret Forsand. 

Der er hurtigbåde og færger i drift på fjorden i krydsningspunktet mellem Høgsfjorden og Lysefjorden. Høgsfjordsambandet bliver drevet af Stavangerske og går 2 gange i timen mellem Oanes på nordsiden og Lauvik på sydsiden. Hurtigbåde har daglige ruter, der går fra Stavanger til Lysebotn (via Forsand og Lauvik).

Etter krydsningspunktet med Lysefjorden ligger Høle på sydsiden af fjorden.

Tidligere var det Høgsfjorden, som bandt landsbyerne sammen. Meget handel og en del ægteskaber foregik over fjorden.

Eksterne henvisninger 

Rogalands geografi
Fjorde i Rogaland
Brigham City

Brigham City er en by og administrativt centrum for det amerikanske county Box Elder County i det nordlige Utah, USA. Byen ligger på de vestlige skråninger af Wellsville Mountains, som er en del af Wasatch Range. Byen voksede op gennem 1950'erne og 1960'erne, men siden er væksten stagneret, primært af økonomiske årsager.

Historie
Området, hvor Brigham City nu ligger, blev udforsket af mormonen William Davis i 1850, og året efter vendte han tilbage til området, hvor han slog sig ned med sin familie. I 1853 oprettede Lorenzo Snow en selvforsynende by på stedet på foranledning af mormonernes leder, Brigham Young. Byen fik i 1855 navnet Box Elder. Kort før sin død i 1877 gav Brigham Young sin sidste prædiken i byen, og efter hans død fik byen sit nuværende navn. Lorenzo Snow, der senere blev mormonkirkens 5. præsident, ligger begravet i byen.

Geografi og klima
Byen ligger i den vestlige ende af Box Elder Canyon, og byen betragtes som den nordlige ende af Wasatch Front. Byen ligger 1.315 m. over havets overflade. Vest for byen ligger et større ørkenområde, der efterhånden går over i marskland i nærheden af Great Salt Lake. 

Interstate Highway 15, I-84 samt U.S. Highway 89 og U.S. 91 passerer alle byen.

Om vinteren falder der i gennemsnit 127 cm sne og den årlige nedbørsmængde er ca. 470 mm. Somrene er varme men tørre.

Befolkning
Befolkningstallet var 17.412 ved folketællingen i 2000, heraf var 91% hvide. 34,2 % var under 18 og 12,1 % var over 65.

Byens største virksomhed er ATK Thiokol, der bygger missiler, og som byggede løfteraketterne til rumfærgerne.

Eksterne links

Brigham Citys officielle hjemmeside

Byer i Utah
August von Kotzebue

August Friedrich Ferdinand von Kotzebue (født 3. maj 1761 i Weimar, død 23. marts 1819 i Mannheim (myrdet)) var en tysk forfatter og dramatiker.

En af Kotzebues bøger blev brændt under Wartburg festivalen i 1817. Han blev i 1819 myrdet af den religiøse mystiker Karl Ludwig Sand, der tillige var et militant medlem af de tyske studentersammenslutninger, Burschenschaften. Mordet var den direkte anledning til, at Metternich udstedte Karlsbader-beslutningerne samme år, der opløste Burschenschaften og kraftigt indskrænkede friheden for pressen og universiteterne.

Han var en særdeles produktiv dramatiker, der skrev mere end 200 stykker. Hans popularitet på den europæiske teaterscene var uden fortilfælde og kan tilskrives et utilsløret instinkt for teatret, hvor hans teknik har øvet indflydelse på den moderne dramatik.

Eksterne henvisninger 

 Tekster af Kotzebue Projekt Gutenberg 
 Opslag om August von Kotzebue Bertel Thorvaldsens Brevarkiv

Historikere fra Tyskland
Dramatikere fra Tyskland
Essayister fra Tyskland
Selvbiografer fra Tyskland
Tyskere i 1700-tallet
Tyskere i 1800-tallet
Personer der er blevet myrdet
Personer fra Weimar
Thomas Høegh

Thomas Kromann Høegh (født 19. marts 1985) er en dansk professionel fodboldspiller, hvis position er midtbane eller forsvarer.

Spillerkarriere 
Høegh fik sin fodboldopdragelse i Gladsaxe-klubben Akademisk Boldklub, hvor han optrådte på flere af klubbens ungdomshold i perioden 1996-2002. Som 17-årig ungsenior skiftede han til Silkeborg IF, hvor han trænede med førsteholdet, men opnåede kun at spille kampe for Silkeborg IFs reservehold i bl.a. Danmarksserien (DS). For andetholdet var Thomas Høegh med til at vinde holdets DS-pulje i både 2003/04 og 2004/05-sæsonen, men holdet rykkede først op i 2. division i 2004/05-sæsonen grundet Dansk Boldspil-Unions daværende reglement for den tredjebedste række, som ændredes med opdelingen af rækken i en øst- og vestpulje fra og med 2005/06-sæsonen. Efter tre år vendte han i sommerpausen 2005 derfor tilbage til barndomsklubbens førstehold – nu placeret i den næstbedste fodboldrække.

Efter en halv sæson hos akademikerne med fortrinsvist spilletid på klubbens reservehold i Kvalifikationsrækken, skiftede Høegh til 2. divisionsklubben Værløse Boldklub inden forårssæsonen 2006. Høegh debuterede den 13. april 2006 i forbindelse med premierekampen på hjemmebane mod Glostrup F.K. få dage efter han var ankommet til klubben (den sidste uge i marts). I tiden hos Værløse Boldklub valgte den daværende cheftræner fortrinsvist at anvende ham som en del af forsvarskæden (i en position som venstre back).

Venstrebensspilleren stoppede i Værløse Boldklub efter holdets nedrykning til den fjerdebedste fodboldrække og valgte i stedet at fortsætte spillerkarrieren hos 2. divisionskollegaerne B.93 i sommerpausen 2006. I Høeghs første sæson med Østerbro-klubben fik han hurtigt tilspillet sig en fast plads på førsteholdets midtbane og noterede i debutsæsonen sig for 25 optrædener med tre scoringer (herunder et enkelt pokalmål samt to divisionsmål) til følge. I efteråret 2007 scorede Høegh to gange og deltog i 15 ud af 16 mulige pokal- og divisionskampe (undtagelsen var ved udebanekampen mod BSV den 20. oktober).

Det blev samlet til halvanden sæson for årstalsklubben inden Høegh i vinterpausen 2007/08 blev hentet til den nyligt nedrykkede 2. divisionklub Fremad Amager, der på dette tidspunkt var placeret på en førsteplads i øst-puljen. En sæson blev det til inden Thomas vendte hjem til B.93. I foråret 2011 skiftede Thomas til Hvidovre, som rykkede ud af 1. division. I efteråret 2011 skiftede Thomas så til FC Roskilde (1. division). 13. december 2011 offentliggjorde B.93 så endnu engang at Thomas er tilbage i B.93, hvor han er en af de bærerende kræfter på holdet.

Titler/hæder

Klub 
 Silkeborg IF (2. hold):
 Vinder af Danmarksserien, Pulje 2 2003/04
 Vinder af Danmarksserien, Pulje 2 2004/05

Referencer

Ekstern kilde/henvisning 
 Spillertrup på b93prof.dk

Fodboldspillere fra Danmark
Fodboldspillere fra Silkeborg IF
Fodboldspillere fra Akademisk Boldklub
Fodboldspillere fra Værløse Boldklub
Fodboldspillere fra B.93
Fodboldspillere fra Fremad Amager
Thomas Kromann

Thomas Kromann (født 1. juni 1987 i Hellerup) er en dansk tennisspiller medlem af KB Tennis.

Kromann har siden 2007 vundet seks danske mesterskaber i herredouble, de første fem gange med med Martin Pedersen og senest 2012 med Simon Friis Søndergaard som makker.

Eksterne henvisninger 

Thomas Kromanns blog

Kilder

Tennisspillere fra Danmark
Personer fra Hellerup
Danskere i 2000-tallet
Tennisspillere fra KB Tennis
Logan (Utah)

Logan er en by og administrativt centrum i det amerikanske county Cache County i det nordligste Utah, USA. Byen ligger nordøst for Ogden og ca. 130 km nord for Salt Lake City ved Logan River.

Historie 
Byen blev grundlagt i 1859 af mormonske nybyggere, og i 1884 blev mormontemplet i byen åbnet. I 1888 blev Utah State University grundlagt i byen, og den er fortsat hjemsted for universitetets hovedcampus.

Geografi 
Byen ligger i 1.382 meters højde over havet nær den vestlige del af Cache Valley på de vestlige skråninger af Bear River Mountains. Denne bjergkæde er den nordligste i Wasatch Range. U.S. Highway 89 og U.S. Highway 91 går gennem byen.

Befolkning 
Ved folketælling i 2000 havde byen en befolkning på 42.670 indbyggere, og i 2006 var tallet steget til 47.660. Inden for "Stor-Logan" boede omkring 110.000 mennesker. 89% af befolkningen er hvide og 3,6 % er af asiatisk oprindelse. Ingen andre befolkningsgrupper repræsenterer mere end 1 % af befolkningen. 23,4 % var under 18 og 7,1 % var over 65. 

Byen betragtes som et af de sikreste steder at bo i USA og både i 2005 og 2007 var området nummer 1 på listen over sikre områder i henhold til Morgan Quitnos kriminalstatistikker.

Noter

Eksterne referencer 
 The City of Logan officiel hjemmeside

Byer i Utah
Kongsvingerbanen

Kongsvingerbanen er en jernbanestrækning i Norge, der går mellem Lillestrøm og Kongsvinger. Banen blev åbnet 3. oktober 1862. Med Grensebanen er Kongsvingerbanen tilknyttet det svenske jernbanenet ved Charlottenberg over Furumoen. Solørbanen grener af på Kongsvinger Station.

Banen er 115 km lang (medberegnet Grensebanen) og blev elektrificeret i 1951.

De vigtigste stoppesteder langs Kongsvingerbanen er Fetsund, Sørumsand, Årnes, Skarnes og Kongsvinger. Banen trafikeres af NSB lokaltog, Värmlandstrafikens tog til Karlstad og SJs tog til Stockholm. Banen har også gennemgående godstrafik som tømmertransport fra Solør. Tidligere gik toge som Linx og Kungspilen her.

Eksterne henvisninger 

Jernbanestrækninger i Norge
Banen
Meråkerbanen

Meråkerbanen er en jernbanestrækning i Norge, som går fra Trondheim, gennem Meråker kommune og over grænsen til Storlien i Sverige. Den 102 km lange bane blev taget i brug i 1881. Banen trafikeres af Mittnabotåget, som kører tog hele vejen til Östersund. Banen har også en del godstrafik.

Historie 
Etableringen af banen hang sammen med et svensk ønske om en sammenhængende trafikforbindelse fra Sundsvall til Verdal, med rutebåde på Storsjön fra 1840. Trondheim blev en del af planerne i 1869. I 1871 blev der inviteret til aktietegning i projektet, og sagen blev fremlagt for Stortinget. Stortinget vedtog anlæggelsen af banen 5. juni 1873. Banen blev åbnet for almindelig drift 17. oktober 1881, mens den officielle indvielse fandt sted 22. juli 1882.

Siden 6. januar 2008 definerer Jernbaneverket, nu Bane Nor, strækningen fra Trondheim til Hell som en del af Nordlandsbanen, mens Meråkerbanen opfattes som strækningen fra Hell til Storlien.

I 2006 blev Meråkerbanen forbedret for 26,5 millioner kroner og i 2007 for 30 millioner kroner for at overtage meget af den vejbaserede godstrafik mellem Trøndelag og Jämtland. Akseltrykket blev forhøjet fra 20,5 ton til 22,5 ton, der er norsk standard. Samtidig forhøjedes hastigheden for godstog fra 50 til 80 km/t. Det meste af godstrafikken er tømmertransport, først og fremmest til Norske Skog i Skogn. Den 4,4 km lange Gevingåsen tunnel på den oprindelige Meråkerbanen åbnede i august 2011 og forkortede banen med 1.627 meter.

Det er vedtaget at elektrificere banen med byggestart i 2017 og færdiggørelse i juli 2022.

Litteratur

Eksterne henvisninger

Noter 

Jernbanestrækninger i Norge
Nordlandsbanen

Nordlandsbanen er navnet på den del af det norske jernbanenet som forbinder Bodø og Trondheim. Den første del Trondheim-Hell(-Sverige) stod færdig i 1881. Fortsættelsen til Steinkjer var færdig i 1905 og til Grong i 1929. Hele strækningen frem til Bodø var fuldført og blev officielt åbnet 7. juni 1962. Under 2. verdenskrig byggede krigsfanger delen nord for Grong. Tyskerne planlagde en jernbane til Kirkenes, og startede byggelsen nord for Fauske, mod Drag i Tysfjord, men dette arbejde blev stoppet ved befrielsen i 1945.

Banen er 729 km lang og er ikke elektrificeret. Strækningen mellem Trondheim og Steinkjer er en del af Trønderbanen, og er kraftigt trafikeret. Strækningen mellem Bodø og Rognan har en del lokaltogstrafik.

Persontrafikken på Nordlandsbanen befordres med motorvogne af typen NSB type 93 og i togsæt trukket af lokomotivet Di. 4. Godstrafikken benytter CD 66- og Di. 8-lokomotiver i togsættene.

Forkæmpere har arbejdet for en udvidelse af Nordlandsbanen videre mod nord, men planerne for Nord-Norgebanen blev lagt på is af Stortinget i begyndelsen af 1990erne.

Eksterne links 
 Fra åbningen i Bodø i 1962. 

Jernbanestrækninger i Norge
T.I.

Tyrone Clifford Harris Ivy – (født 25. September   1980 i Atlanta i USA) er en amerikansk rapper, sangskriver og producer, der optræder under kunstnernavnet T.I.

Hans bedstefar gav ham som barn øgenavnet Tip, og dette navn beholdt han som kunstnernavn. Men da mange af hans fans forvekslede det med Chip, ændrede han navnet til til T.I.P. I 2001 blev det forkortet til det nuværende T.I. for at undgå forveksling med en anden rapper, Q-Tip.

Han udgav sit første album i 2001. Blandt hans mest kendte sange er Stand Up Guy fra albummet King, samt Touchdown fra albummet T.I. vs. T.I.P. Sidstnævnte er skrevet sammen med Eminem.

 	
T.I. er med albummet Paper Trail fra 2008 trådt ind i den amerikanske rap-elite. Albummet, der bl.a. indeholder hits som Live Your Life og Whatever You Like, har været en kommerciel succes for T.I.

Diskografi 
 I'm Serious (2001)
 Trap Muzik (2003)
 Urban Legend (2004)
 King (2006)
 T.I. vs. T.I.P. (2007)
 Paper Trail (2008)
 No Mercy (2010)

Filmografi 
 In the Rink: A Director's Journey (2006)
 ATL (2006)
 American Gangster (2007)
 Takers ''(2010)

Eksterne henvisninger 
 

Rappere fra USA
Axel Helsted

Axel Theophilus Helsted (11. april 1847 i København – 17. februar 1907 i København) var en dansk maler. 

Axel Helsted var søn af professor Frederik Ferdinand Helsted. Sin første uddannelse fik Helsted hos faderen og blev som 16-årig elev på Kunstakademiet. I 1864 vandt han den lille sølvmedalje i 1866 afsluttede han sin uddannelse kun 19 år gammel. 1869 rejste han til Paris, hvor han opholdt sig omtrent et år, men tvungen krigen mellem Frankrig og Tyskland måtte han forlade byen og tog til London, hvorfra han over København og Berlin begav sig til Rom. Under sit ophold der opnåede han Akademiets stipendium for 2 år. 

Efter at være blevet gift i 1874 tog han og hustruen tilbage til Italien, hvor de blev til 1879. Efter sin hustrus død (24. oktober 1886) foretog Helsted 1887 en ny rejse til Holland og Belgien og 1890 med hjælp af Det anckerske Legat en rejse til Palæstina. 1887 blev han medlem af akademiet, 1892 fik han titel af professor. 

Axel Helsted arbejdede tidligt med portrætkunsten. De mange års ophold i Italien udvidede motivkredsen med bl.a. italienske folkelivsscener i en række genrebilleder. Han kunne rammende og med lune give sine billeder et indhold, der gik videre end blot at være registrerende. Hans psykologisk indtrængende figurbilleder placerer ham i dansk kunst som en af de første kunstnere, der uden sentimentalitet og patos, men gennem handling og udtryk beskriver menneskelige følelser og adfærd i forskellige livssituationer. Rejsen til Palæstina bestyrkede Helsteds religiøsitet, og han malede en række religiøse billeder, der viser en stræben mod inderlighed i fremstillingen af bibelske scener.
Ifølge Weilbachs kunstnerleksikon findes der 22 billeder af Axel Helsted på danske kunstmuseer:

Kilder / eksterne henvisninger 
 Biografi Dansk biografisk leksikon
 Weilbachs kunstnerleksikon
 Altertavle i Skovshoved Kirke

Noter

Eksterne henvisninger 
 

Danskere i 1800-tallet
Danskere i 1900-tallet
Malere fra Danmark
Personer i Dansk Biografisk Leksikon
Titulære professorer fra Danmark
Personer fra København
Axel
Medlemmer af Det Kongelige Akademi for de Skønne Kunster
Festspillene i Bayreuth

Festspillene i Bayreuth åbnede i 1876 under komponisten Richard Wagners ledelse og har lige siden været et centrum for opførelser af Wagners operaer. Komponisten udvalgte selv den sydtyske by til scenen for særlige festspil, hvor hans operaer skulle opføres under fordybelse og koncentration. Efter Wagners egne udkast opførtes et operahus, der brød med traditionerne ved at udelade al ydre pragt og i stedet skabe et hus med en unik akustik. Til forskel fra andre operahuse sidder orkestret skjult for publikum i en forsænket orkestergrav inde under scenen.

Festspillenes ledere gennem tiden:
 1876–84 Richard Wagner
 1886–1930 Cosima Wagner
 1931–44 Winifred Wagner
 1951–66 Wieland Wagner
 1966–2010 Wolfgang Wagner
 2010–      Katarina Wagner og Eva Wagner-Pasquier

Festspillene afholdes hvert år i juli-august; hvert år opføres Parsifal og Nibelungens Ring og dertil oftest en nyopførelse.

Verdens bedste dirigenter har været engageret: Arturo Toscanini, Willem Mengelberg, Daniel Barenboim, Pierre Boulez, Karl Böhm, James Levine og Ádám Fischer. I 1987 og 1988 var den danske dirigent Michael Schønwandt engageret som den første nordiske dirigent. 

Danske sangere har optrådt på de berømte festspil: Lauritz Melchior, Helge Rosvaenge, Niels Møller, Inger Paustian, Tina Kiberg, Eva Johansson, Inga Nielsen, Leif Roar, Ticho Parly, Stig Fogh Andersen, Poul Elming og Mette Ejsing.

Eksterne links 
 Bayreuther Festspiele hjemmeside. 

Musikfestivaler i Tyskland
Tysk kultur
Harold Shipman

Harold Frederick "Fred" Shipman(14. januar 1946 – 13. januar 2004) var en engelsk praktiserende læge, som var en af vores tids mest aktive seriemordere. Han blev dømt for 15 mord i 2000, og fik 15 gange livstid.

Efter retssagen afgjorde en undersøgelse, at der var bevismateriale nok til at fastslå, at Shipman havde dræbt 218 mennesker, hvoraf 80% var kvinder. Hans yngste offer var Peter Lewis, en 41 år gammel mand.. 

Den officelle undersøgelse af hans løbebane konkluderede, at han med stor sandsynlighed dræbte 250 mennesker. Heraf er 218 blevet identificeret med sikkerhed.

Det meste af Englands lovgivning i forbindelse med sundhedsvæsnet blev gennemset og ændret som en direkte eller indirekte konsekvens af Shipmans forbrydelser, specielt efter at resultaterne af Shipman undersøgelsen, som begyndte den 1. september 2000, forelå.

Hans ofre var for det meste ældre mennesker og hans yngste offer var i 40’erne. 
Hans drabsmetode var for det meste overdoser af medicin.

Se også 
 Dr John Bodkin Adams – en engelsk praktiserende læge og formodet seriemorder

Noter 

Seriemordere fra Storbritannien
Contre six parade

Contre six parade er en parade i fægtning der, for højrehåndsfægtere, udføres som en cirkulær bevægelse i håndleddet med uret. Formålet er at få afværget et angreb fra en modstander på en sådan måde, at angrebet passerer kroppens højre side, samtidig med man selv skaber en åbning til et modangreb (riposte). 

Paraden adskiller sig fra kårde til fleuret. For kårdefægtere foregår paraden oftest i mere strakt arm, mens den for fleuretfægtere foregår tættere ved kroppen. Årsagen til forskellen er, at fleuretfægtere, i modsætning til kårdefægtere, kun har torsoen som gyldig træfområde, og dermed kan bruge armen som gyldigt blokerende felt. Den mulighed har kårdefægterne ikke, da hele kroppen er gyldigt træfområde. 

I den avancerede del af kårdefægtningen benytter nogle kårdefægtere sig også periodevis af den tætte contre six parade tæt ved kroppen. Herved kan modstanderen lokkes længere frem og få overbalance, inden paraden tages, og modangrebet sættes ind. Flere danske topfægtere har gennem tiderne benyttet den tætte parade som overraskelsesmoment, bl.a. de tidligere danmarksmestere Reinhard Münster og Henrik Westermann.

Fægtning
The Graham Gouldman Thing

The Graham Gouldman Thing er det første album fra den kendte engelske Graham Gouldman, som blev udsendt i 1968. Albummet indeholder mest de hits til andre artister, som Gouldman har skrevet. Hitsinglerne, han havde var bl.a. "Listen People" og "No Milk Today" til Herman's Hermits, "For Your Love" til The Yardbirds, "Bus Stop" til The Hollies og "Pamela Pamela" til Wayne Fontana. Albummet blev producet af Gouldman selv samt Peter Noone fra Herman's Hermits og bassisten John Paul Jones.

Spor 
Alle sange skrevet af Graham Gouldman.
 The Impossible Years
 Bus Stop
 Behind the Door
 Pawnbroker
 Who Are They?
 My Father
 No Milk Today
 Upstairs, Downstairs
 For Your Love
 Pamela, Pamela
 Chestnut

Album fra 1968
Arnfinn Nesset

Arnfinn Nesset (født 25. oktober 1936) er en tidligere sygeplejer i Sør-Trøndelag i det centrale Norge, som i 1983 blev dømt, for at i løbet af en periode på over tyve år, at have taget livet af en række ældre mennesker ved hjælp af det åndedrætslammende medikamentet Curacit. På baggrund af omfanget kan Nesset regnes som den værste seriemorder i moderne, norsk retshistorie.

Baggrund 
Nesset blev født af en ugift mor, og tilbragte barndommen i hendes barndomshjem uden kontakt med faren. Han startede senere en karriere som sygeplejer og blev til slut chef for et større sygehjem.

Nesset-sagen 
Nogen år efter at Nesset i 1977 blev ansat som leder for et sygehjem i Orkdal blev det afdækket en række mistænkelige dødsfald på sygehjemmet. Nesset tilstod først i en politiafhøring at have stået bag 27 af dødsfaldene, men nægtede senere at have haft noget med dem at gøre.

Efter ca to års efterforskning og fem måneders retssag i Frostating lagmannsrett blev Nesset i marts 1983 dømt til 21 års fængsling, lovens strengeste straf. Nesset blev dømt for 22 af drabene han stod tiltalt for at have udført, nogle færre end han i politiafhøringen tilstod at have udført. 

Dommen omfattede også nogle tilfælde af underslæb og dokumentfalsk. Anklagemyndigheden havde ingen klare beviser, men byggede sagen på en lang række indicier. Et indicium var indkøb af store mængder af den åndedrætslammende gift curacit, angiveligt ved hjælp af falske recepter. Nogen få milliliter er tilstrækkelig til at tage livet af et menneske. Mangelen på klare beviser gjorde dommen meget omstridt.

Nesset har nægtet sig skyldig hele tiden. Derfor er motiverne for drabene heller aldrig blevet belyst.

Den kendte advokat Alf Nordhus var forsvarer for Arnfinn Nesset i retssagen. Nordhus udtalte i forbindelse med sin 70-årsfødselsdag nogle år senere at det godt kan tænkes at Nesset "hjalp" en, to eller tre ud af denne jammerdal. Dommen angående resten af tilfældene var ikke tænkelig, hævdede Nordhus. 
Nordhus mente også at Nesset var uden chance da han mødte i retten. Nesset var så sagtmodig at han ikke engang kunne yde minimal hjælp til forsvarerne under sagen, mente Nordhus. 
Nessetsagen er fortsat den mest omfattende drabssag i norges historie. Retshandlingerne i Trondheim Tinghus tog fem måneder, 128 vidner aflagde forklaring, og sagen skabte naturlig nok et voldsomt mediehysteri. Orkdal sjuke- og aldersheim indførte presseforbud i forbindelse med retssagen, siden institutionen ifølge den nye bestyrer ikke havde de bedste erfaringerne med pressen.

Efter dommen 
Ti år efter dommen blev Nesset overført til fri afsoning efter en pletfri afsoning. Han havde da siddet tolv år i fængsel, varetægten inkluderet.

I 2004 blev Nesset helt løsladt, og antages at leve på et hemmeligt sted i Norge under nyt navn.

Kilder 
 NRK Norgesglasset om Nesset-saken

Seriemordere fra Norge
The Very Best of 10cc

The Very Best of 10cc var et "best of" album, der blev udsendt af 10cc i 1997 og nåede nr. 37 på den engelske hitliste. Den blev udgivet på Mercury Records.

Spor 
 Donna
 Rubber Bullets
 The Dean And I
 The Wall Street Shuffle
 Silly Love
 Life is a Minestrone
 Une Nuit a Paris 
 I'm Not in Love
 Art For Art's Sake
 I'm Mandy, Fly Me
 The Things We Do For Love
 Good Morning Judge
 People In Love
 Under Your Thumb
 Wedding Bells
 Neanderthal Man

Album fra 1997